b"\n_START_ARTICLE_\nBatalla del Pla\n_START_SECTION_\nAntecedents\n_START_PARAGRAPH_\nEl setge de Tortosa va acabar el 2 de gener de 1811, quan la guarnici\xc3\xb3 espanyola es va rendir al III Cos de Louis Gabriel Suchet. Durant el setge, el VII Cos de mariscal \xc3\x89tienne-Jacques-Joseph Macdonald va bloquejar a Tarragona l'ex\xc3\xa8rcit catal\xc3\xa0 de Luis Gonz\xc3\xa1lez-Torres de Navarra y Castro, i a Pedro Sarsfield a Valls per no interferir en les operacions de Suchet. _NEWLINE_Amb el setge acabat, MacDonald es va dirigir cap a Tarragona amb 12.000 efectius. La brigada d'Orsatelli va ocupar Reus i es va dirigir a Vilallonga del Camp per protegir el Francol\xc3\xad mentre l'altra brigada atacaria Valls.\n_START_SECTION_\nLa batalla\n_START_PARAGRAPH_\nDespr\xc3\xa9s d\xe2\x80\x99arribar a Valls, Francesco Orsatelli, comandant d\xe2\x80\x99avantguarda va saber que una for\xc3\xa7a enemiga estava a prop i va decidir atacar-la, sent ferit mortalment i la seva brigada derrotada pels homes de Sarsfeld. Despr\xc3\xa9s que la brigada de Giuseppe Federico Palombini es va unir amb els supervivents d'Orsatelli, Sarsfield va atacar de nou i va derrotar ambdues unitats italianes. Nom\xc3\xa9s la intervenci\xc3\xb3 de la cavalleria francesa dirigida per Jacques-Antoine-Adrien Delort va evitar un desastre complet.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nDespr\xc3\xa9s de la batalla del Pla, MacDonald va con\xc3\xa8ixer que la for\xc3\xa7a principal de Campoverde el seguia. Durant la nit, el mariscal franc\xc3\xa8s va marxar amb les seves tropes cap al nord cap a Montblanc a la carretera de Lleida, atorgant el camp de batalla als espanyols._NEWLINE_Al cap de cinquanta-cinc dies de setge, Tarragona fou presa a l'assalt el 28 de juny del mateix any. Acabat el combat, la tropa francesa es va lliurar a tres dies de saqueig brutal."